

**ประกาศ องค์การบริหารส่วนตำบลดอนโพธิ์ทอง**

**เรื่อง การรับสมัครอาสาสมัครท้องถิ่นรักษ์โลก (อถล.)**

----------------------------------------------------------------

 ด้วยองค์การบริหารส่วนตำบลดอนโพธิ์ทอง มีความประสงค์จะรับสมัครประชาชนทั่วไปที่มีจิตอาสา สมัครใจ เสียสละ และอุทิศตนเพื่อช่วยเหลืองานด้านการจัดการสิ่งปฏิกูลและมูลฝอย การปกป้อง และรักษาทรัพยากรธรรมชาติและสิ่งแวดล้อมในเขตพื้นที่เป็นอาสาสมัครท้องถิ่นรักษ์โลก (อถล.) ของ องค์การบริหารส่วนตำบลดอนโพธิ์ทอง มีรายละเอียดดังนี้

1. **คุณสมบัติของผู้ที่จะสมัครเป็นอาสาสมัครท้องถิ่นรักษ์โลก (อถล.)**

1.1 มีสัญชาติไทย

1.2 มีอายไม่ต่ำกว่า 7 ปี บริบูรณ์

1.3 มีภูมิลำเนาอยู่ในพื้นที่องค์การบริหารส่วนตำบลดอนโพธิ์ทอง

1.4 มีความสมัครใจและมีจิตอาสาเข้ามาร่วมดำเนินกิจกรรมด้วยการบริหารจัดการสิ่งปฏิกูลและมูลฝอยรวมถึงการปกป้องและรักษาสิ่งแวดล้อม

1.5 เป็นบุคคลที่มีความเสียสละและอุทิศตัวในการทำงานเพื่อส่วนรวม

1.6 เป็นบุคคลที่ตระหนักถึงการทำงานโดยใช้กระบวนการที่ส่วนร่วมเป็นสำคัญ

1.7 เป็นบุคคลที่เปิดโอกาสให้กับตัวเองและผู้อื่นในการแสวงหาความรู้และเพิ่มพูนความรู้และประสบการณ์

**โดยอาสาสมัครท้องถิ่นรักษ์โลก (อถล.) มีบทบาทและหน้าที่ดังต่อไปนี้**

1. ประพฤติตนเป็นปบบอย่างในการจัดการสิ่งปฏิกูลและมูลฝอย การปกป้องและรักษาสิ่งแวดล้อม
2. เฝ้าระวัง สอดส่อง ดูแล และรายงานสถานการณ์การบริหารจัดการสิ่งปฏิกูลและมูลฝอย การปกป้องและรักษาสิ่งแวดล้อมในพื้นที่องค์การบริหารส่วนตำบลดอนโพธิ์ทอง
3. สื่อสาร เผยแพร่และประชาสัมพันธ์ ข้อมูลข่าวสารและกิจกรรมเพื่อเสริมสร้างจิตสำนึกด้านการบริหารจัดการสิ่งปฏิกูลและมูล ปกป้องและรักษาสิ่งแวดล้อม
4. เข้าร่วมกิจกรรมเกี่ยวกับการบริหารจัดการสิ่งปฏิกูลและมูลฝอย การปกป้องและรักษาสิ่งแวดล้อมที่องค์การบริหารส่วนตำบลดอนโพธิ์ทอง หรือองค์กรปกครองส่วนท้องถิ่นใกล้เคียง หรือส่วนราชการที่เกี่ยวข้องจัดขึ้น
5. ให้ความร่วมมือกับองค์การบริหารส่วนตำบลดอนโพธิ์ทอง ส่วนราชการ ภาคเอกชน และเครือข่าย (อถล) เพื่อดำเนินการเกี่ยวกับการบริหารจัดการสิ่งปฏิกูลและมูลฝอยการปกป้องกันและรักษาสิ่งแวดล้อม
6. **เอกสารในการสมัคร**

2.1 สำเนาบัตรประชาชน

2.2 รูปถ่ายหน้าตรงไม่สวมหมวกและไม่สวมแว่นตาดำ ขนาด 1 นิ้ว จำนวน 2 รูป

 **3. สถานที่รับสมัคร**

 องค์การบริหารส่วนตำบลดอนโพธิ์ทอง กองสาธารณสุขและสิ่งแวดล้อม ในวัน และ เวลาราชการ

 จึงประกาศให้ทราบโดยทั่วกัน

 ประกาศ ณ วันที่ 10 เดือน มกราคม พ.ศ. 2564



(นายขวัญชัย นิลธนกุล

นายกองค์การบริหารส่วนตำบลดอนโพธิ์ทอง

ที่สพ.72905/ ที่ทำการองค์การบริหารส่วนตำบลดอนโพธิ์ทอง

 อำเภอเมืองสุพรรณบุรี สพ 72000

10 มกราคม 2564

เรื่อง ขอความอนุเคราะห์ประชาสัมพันธ์รับสมัครอาสาสมัครท้องถิ่นรักษ์โลก(อถล.)

เรียน ....................................................................................................

สิ่งที่ส่งมาด้วย 1. ใบสมัคร จำนวน 20 ชุด

 2.ใบคำขอมีบัตรประจำตัวอาสาสมัครท้องถิ่นรักษ์โลก(อถล.)

 ตามที่ อำเภอเมืองสุพรรณบุรี แจ้งเรื่องโครงการอาสาสมัครท้องถิ่นรักษ์โลก โดยมุ่งเน้นให้ความสำคัญกับการมีส่วนร่วมของประชาชนในการปกป้องรักษาสิ่งแวดล้อม เริ่มจากการปลูกฝั่งจิตสำนึกรักษ์สิ่งแวดล้อมให้กับเด็ก เยาวชน ประชาชน องค์การบริหารส่วนตำบลดอนโพธิ์ทอง จึงได้เปิดรับสมัครอาสาสมัครท้องถิ่นรักษ์โลก

 ในการนี้ จึงขอความอนุเคราะห์จากท่านช่วยประชาสัมพันธ์ให้นักเรียนและประชาชนในพื้นที่และนอกพื้นที่ตำบลดอนโพธิ์ทองสมัครเข้าร่วมโครงการฯ โดยสมัครได้ที่ กองสาธารณสุขและสิ่งแวดล้อม องค์การบริหารส่วนตำบลดอนโพธิ์ทอง ตั้งแต่บัดนี้จนถึงวันที่ 25 มกราคม 2565 ในวันและเวลาราชการ

 จึงเรียนมาเพื่อโปรดพิจารณาและขอขอบคุณมา ณ โอกาสนี้

ขอแสดงความนับถือ



(นายขวัญชัย นิลธนกุล)

นายกองค์การบริหารส่วนตำบลดอนโพธิ์ทอง

**เอกสารแนบท้าย**

|  |  |  |  |
| --- | --- | --- | --- |
| **ลำดับที่** | **ชื่อ - นามสกุล** | **ตำแหน่ง** | **ลงลายมือชื่อ** |
| 1 | โรงเรียนวัดดอนโพธิ์ทอง | ผอ.โรงเรียนวัดดอนโพธิ์ทอง |  |
| 2 | โรงเรียนวัดใหม่รัตน์เจดีย์ | ผอ.โรงเรียนวัดใหม่รัตน์เจดีย์ |  |
| 3 | โรงเรียนวัดอุทุมพราราม | ผอ.โรงเรียนวัดอุทุมพราราม |  |
| 4 | นายสุรัตน์ ศรีสุข | ผู้ใหญ่บ้าน ม.1 |  |
| 5 | นางธนาภา คำนวณศิลป์  | กำนันตำบลดอนโพธิ์ทอง |  |
| 6 | นายจักรพงศ์ เพ็งสุวรรณ์ | ผู้ใหญ่บ้าน ม. 3 |  |
| 7 | นายขวัญชัย นุมสุข | ผู้ใหญ่บ้าน ม. 4 |  |
| 8 | นายสมพร ภู่คงพันธ์ | ผู้ใหญ่บ้าน ม.5 |  |
| 9 | นางสาวสุภาภรณ์ เอี่ยมน้อย | ผู้ใหญ่บ้าน ม. 6 |  |
|  |  |  |  |